Mandla Mandela skuldig aan aanrandingMandla Mandela Mandla Mandela, oudpresident Nelson Mandela se kleinseun, is Dinsdag in die Mthatha-streekshof skuldig bevind op ŉ aanklag van aanranding. “Ek kan bevestig dat hy skuldig bevind is op die aanklag van aanranding met die doel om ernstige liggaamlike skade aan te rig, maar vrygespreek is op aanklag dat hy ŉ vuurwapen gerig het,” het Luxolo Tyali, woordvoerder van die Nasionale Vervolgingsgesag, in ŉ verklaring gesê. Vonnisargumente sal op 2 en 3 Junie aangehoor word. Mandela het Mlamli Ngudle, ŉ onderwyser, in Oktober 2013 aangerand nadat Ngudle een van Mandela se gaste se motors getref het. Lees alle vorige berigte oor Mandla Mandela op Maroela Media.